  Майя Бывальцева Москваысь «Красная Пресня» паркын «Гербер» удмурт фестиваль ортчиз. Россилэн шоркараз йӧскалык шулдыръяськонэз Удмуртия витетӥзэ радъяз ни. Праздник «Удмуртская миля» бызьылонэн кутскиз, туэ нырысьсэ радъям ӵошатсконэз Михаил Калашниковлэн 100 ар тырмонэзлы сӥзизы. Бадӟымъёслы 1 но 3 иськемез бызьыны ӵектӥзы. Пиналъёслы 150 метрез ортчыны куасэн бызьылӥсь Максим Вылегжанин юрттӥз. Ваньмызлы ӵошатсконэ пыриськемъёслы медальёс но шоколадлэсь перепеч сётӥзы, нош вормисьёс юрттӥсьёслэсь кузьымъёс басьтӥзы. Собере шулдыръяськон павильонъёсы выжиз, отын куноосты мастер-классъёс, пӧсь табань но перепеч возьмазы. Ожтӥрлыкен тунсыкъяськисьёс Калашников автоматэз сэрттӥзы-бичазы, пыӵалысь но пукыӵысь ыбылӥськизы. «Гербер» фестиваль Москваын, 2019-тӥ ар 31 фото Сяме пыремъя ини калыкез Тол Бабай но Лӧпшо Педунь шулдыртӥзы, нош троссэ куиськон станокъёс паймытӥзы. Мыным туж кельшо калык киужъёс. Тужгес тунсыко потӥз куиськон, малы ке шуоно со асьме вакытэ туж шер пумиськылэ. <…> Удмуртия сярысь мон кылылӥ. Со Шор Урал, Калашников но, Чайковский но – ваньзы отысь Галина Орехова, шулдыръяськонэ пыриськись Туж шуныт мылкыдо омыр. Калашников автоматэн туспуктон лэсьтӥм. Пиос ваньзы туж йӧноесь. Туж трос тунсыко вузъёс. Трос ческыт сиёнъёс. Ваньмыз туж умой, сыӵе шуныт мылкыдо калык. Мон туж лӧптэмын Мила Кулявцева, шулдыръяськонэ пыриськись Монэ туннэ гур паймытӥз, зэмо гур, кытын перепеч пыжо. Табере Москваын улӥсьёс но вераны быгато ни, мар со перепеч. Вузкарон чуръёс туж умоесь. Чечы но, мукет вузъёсты но басьтыны луэ. <…> Туж умой, куке йӧскалык фестивальёс пӧлын удмурт «Гербер» шулдыръяськон но вань шуыса Виталий Сучков, Москваысь Йӧскалык политикая но улосвыл кусыпъёсъя департаментлэн кивалтӥсезУдмуртиысь калык коллективъёс но егит кырӟасьёс Москваын улӥсьёсты элькунмылэн лулчеберетэныз тодматӥзы. Ватсалом, «Гербер» фестиваль улсын Ижкарысь Роман Скобкарёв выдыса штангаез ӝутъянъя рекорд пуктӥз но Гиннесслэн рекордъёсъя книгаяз шедиз. 32 аресъем пауэрлифтер 50 килограммез 103 пол ӝутӥз – со 5 тонна 150 килограмм. Азьвылзэ рекордэз Австралиысь Майкл Кэррол пуктӥз вал, со 2 минутскын 4 тонна 80 килограмм ӝутӥз.  Тегъёс: Мерлык Лулчеберет Туризм Москва Удмуртия фестиваль Гербер Удмуртиысьтуризм  